Document ID: 32013R0837

A BIZOTTSÁG 837/2013/EU FELHATALMAZÁSON ALAPULÓ RENDELETE
(2013. június 25.)
az 528/2012/EU európai parlamenti és tanácsi rendelet III. mellékletének a biocid termékek engedélyezéséhez előírt tájékoztatási követelmények tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 85. cikkére,
mivel:
(1)
Az 528/2012/EU rendelet 19. cikkének (1) bekezdése értelmében egy adott biocid termék abban az esetben engedélyezhető, ha a benne lévő hatóanyagok az említett rendelet 9. cikkével összhangban jóváhagyásra kerültek.
(2)
A biocid termékre akkor is kiadható engedély, ha a benne lévő hatóanyagok közül egy vagy több gyártása az 528/2012/EU rendelet 9. cikke szerinti jóváhagyás keretében értékelt anyagétól eltérő helyen vagy eljárással - ideértve az eltérő kiindulási anyag esetét is - történt.
(3)
Ilyen esetekben annak biztosítása érdekében, hogy az adott biocid termékben lévő hatóanyag ne rendelkezzék a jóváhagyás céljából értékelt anyagénál lényegesen veszélyesebb tulajdonságokkal, az 528/2012/EU rendelet 54. cikkének megfelelően meg kell állapítani a technikai egyenértékűséget.
(4)
Következésképpen helyénvaló felvenni a biocid termékek engedélyezéséhez előírt tájékoztatási követelményeknek az 528/2012/EU rendelet III. mellékletében szereplő jegyzékére a technikai egyenértékűség megállapításának igazolását,
ELFOGADTA EZT A RENDELETET:
1. cikk
Az 528/2012/EU rendelet III. melléklete a következőképpen módosul:
1.
Az 1. címben található táblázat a következő 2.5. bejegyzéssel egészül ki:
„2.5.
Ha a biocid termék olyan hatóanyagot tartalmaz, amelyet az e rendelet 9. cikke értelmében jóváhagyás céljából értékelt hatóanyagétól eltérő gyártási helyen, gyártási folyamatok révén vagy kiindulási anyagokból állítottak elő, akkor annak igazolása, hogy e rendelet 54. cikkének megfelelően megállapításra került a technikai egyenértékűség, vagy a 98/8/EK irányelv 26. cikkével összhangban kijelölt illetékes hatóságok valamelyike - egy 2013. szeptember 1. előtt megkezdett értékelést követően - ezt az egyenértékűséget megállapította.”
2.
A 2. címben található táblázat a következő 2.5. bejegyzéssel egészül ki:
„2.5.
Ha a biocid termék olyan hatóanyagot tartalmaz, amelyet az e rendelet 9. cikke értelmében jóváhagyás céljából értékelt hatóanyagétól eltérő gyártási helyen, gyártási folyamatok révén vagy kiindulási anyagokból állítottak elő, akkor annak igazolása, hogy e rendelet 54. cikkének megfelelően megállapításra került a technikai egyenértékűség, vagy a 98/8/EK irányelv 26. cikkével összhangban kijelölt illetékes hatóságok valamelyike - egy 2013. szeptember 1. előtt megkezdett értékelést követően - ezt az egyenértékűséget megállapította.”
2. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. június 25-én.

Labels: 7
3
1
6